Vashington Kobul bilan Afg‘onistonda AQSh va NATO harbiylari sonini ko‘paytirishni muhokama qilmoqda

AQShning Afg‘onistondagi kontingentini ko‘paytirish tashabbusi Kobul bilan kelishib bo‘lindi. Bu haqda Afg‘oniston prezidentining milliy xavfsizlik bo‘yicha maslahatchisi Hanif Atmar ma’lum qildi, deya xabar beradi ”Kommersant”.

Biz AQSh va NATO kontingenti soniga o‘zgartirish kiritish kerak deb hisoblaymiz. Doimiy asosda yana 4—5 ming harbiy xizmatchini joylashtirish zarur.
Hanif Atmar, Afg‘oniston prezidentining milliy xavfsizlik bo‘yicha maslahatchisi
Hanif Atmarga ko‘ra, hozirda tomonlar mazkur masalani o‘rganib chiqmoqda.
Oldinroq Afg‘oniston tashqi ishlar vaziri Salohiddin Rabboniy AQSh prezidenti Donald Tramp Afg‘oniston rahbari Ashraf G‘ani bilan telefon orqali muloqotida mamlakatdan Amerika qo‘shinlarini olib chiqmaslikka va’da berganini bildirgandi. “Daryo”ning Telegram’dagi rasmiy kanali — @toshqindaryo’ga a’zo bo‘ling!